આ પ્રસંગે પીટરભાઇએ જણાવ્યું હતું કે, મોગરી ગામે અનુપમ મિશનને ૧૯૮૬માં જે હેતુ માટે ગ્રામ પંચાયતની પાંચ એકર જમીન દાનમાં આપી હતી તે હેતુ સાકાર થઈ રહ્યો છે. સંત ભગવંત સાહેબની આજ્ઞાથી પ્રથમ અક્ષર પુરુષોત્તમ ટેક્નિકલ ઇન્સ્ટિટ્યૂટ, જ્ઞાનયજ્ઞ વિદ્યાલય, આઈ.ટી.સી, મિત્ર જેવી અનેક શૈક્ષણિક સંસ્થાઓની સ્થાપના થઈ. જેમાં આજે લગભગ ૧૦૦૦૦ જેટલા વિદ્યાર્થીઓને બાલવાડીથી અનુસ્નાતક કક્ષાનું શિક્ષણ ત્રણ દાયકાથી લઈ રહ્યા છે. આ વર્ષે જ્ઞાનયજ્ઞ વિદ્યાલયનો વિદ્યાર્થી જીત નરોડિયા સમગ્ર રાજ્યમાં પર્સન્ટાઈલ પ્રમાણે પ્રથમ આવ્યો છે. ૨૦૧૩-૧૪ના વર્ષમાં ધો.૧૧-૧૨ની શરૂઆત થઈ છતાય ૧૬ જેટલા વિદ્યાર્થી ડૉક્ટર, ૨૦ જેટલા વિદ્યાર્થી એન્જિનિયરિંગમાં ગયા છે. એસએસસી બોર્ડમાં પર્સન્ટાઇલ પ્રમાણે રાજ્યમાં પ્રથમ આવનાર જીત નરોડિયા, આણંદ જિલ્લામાં તૃતિય સ્થાને આવનાર ઋતમ વૈષ્ણવ, પાંચમાં સ્થાને આવનાર રાજવી શાહ તથા છઠ્ઠો નંબર મેળવનાર વિહાર પ્રજાપતિ તેમજ શારદા મંદિર નડિયાદના ધોરણ-૧૨ સાયન્સના વિદ્યાર્થી કુંદનાણી સુદર્શન ખેડા જિલ્લામાં પ્રથમ આવ્યો હતો.’